钦定古今图书集成/理学汇编/学行典/第125卷 > 管子 > 《三本》
## 钦定古今图书集成/理学汇编/学行典/第125卷 > 管子 > 《三本》

“治国有三本：一曰德不当其位，二曰功不当其禄，三
曰能不当其官。”此三本者，治乱之原也。故国有德义
未明于朝者，则不可加于尊位；功力未见于国者，则
不可授以重禄；临事不信于民者，则不可使任大官。
故德厚而位卑者，谓之过，德薄而位尊者，谓之失，宁
过于君子，而毋失于小人。过于君子，其为怨浅；失于
“小人，其为祸深。”是故国有德义未明于朝而处尊位
者，则良臣不进；有功力未见于国而有重禄者，则劳
臣不劝；有临事不信于民而任大官者，则才臣不用。
三本者审，则下不敢求；三本者不审，则邪臣上通，而
便辟制威。如此，则明塞于上，而治壅于下，正道弃捐
而邪事日长。三本者审，则便辟无威于国，道涂无行
禽，疏远无蔽狱，孤寡无隐治。故曰：“刑省治寡，朝不合
众。”